Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroako kultur ondarearen narriadurari buruz Maiorga Ramírez Erro jaunak aurkezturiko galdera (10-22/PES-00189).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako kultur ondarearen narriadurari dagokionez, hauxe jakin nahi dut:

Lehena: Kultura Departamentuan 2005etik orain arte partikularren edo erakunde publikoen aldetik jasotako salaketa, erreklamazio eta komunikazio kopurua, haien balio artistiko-kulturalagatik babesa eta/edo katalogazioa duten higiezinen narriadura egoerari dagokionez.

Bigarrena: Aipatu salaketa, erreklamazio eta komunikazioetan agertzen diren higiezinen zerrenda, dataren arabera.

Hirugarrena: Kultura Departamentuak salaketa, erreklamazio eta komunikazioen aurrean egindako jarduketen zehaztapena.

Laugarrena: Aipatu higiezin guztien egungo egoerari buruzko informazioa.

Iruñean, 2022ko ekainaren 9an

Foru parlamentaria: Maiorga Ramírez Erro